Diari Oficial de la Generalitat Valenciana


Sumari del DOGV 2745, del 10-05-1996 (1996/838162)

ORDRE de 5 de març de 1996, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat El Prat de Llíria (València).
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/05/(4)/dof/vci/html**

### Dades del document

Número de DOGV
:   2745

Data del DOGV
:   10-05-1996

Secció del DOGV
:   DISPOSICIONS GENERALS

Número del document
:   1996/838162


Data del document
:   05-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 5 de març de 1996, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat El Prat de Llíria (València).   
L'expedient ha sigut incoat a instància del representant de la titularitat del centre docent privat El Prat, amb número de codi 31942972, situat en la carretera Llíria-Olocau, km 1,5 de Llíria (València) en sol·licitud de l'autorització per a implantar el segon cicle d'Educació Infantil.  
Per ordre de la Conselleria de Cultura, Educació i Ciència de 13 de febrer de 1986 (DOGV de 31 de març) el centre obtingué autorització definitiva en el nivell d'Educació Preescolar amb 3 unitats i capacitat per a 84 llocs escolars.  
La Unitat d'Inspecció Educativa ha emés un informe favorable.  
El centre te almenys tres unitats autoritzades d'Educació Preescolar, la qual cosa li permet impartir el segon cicle d'Educació Infantil, d'acord amb el que s'estableix en l'apartat a) de la disposició transitòria tercera del Reial Decret 1.004/1991, de 14 de juny.  
Vistos la Llei Orgànica 8/1985, de 3 de juliol, Reguladora del Dret a l'Educació; el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16 de juliol), de la Conselleria de Cultura, Educació i Ciència,, que regula la implantació gradual del segon cicle d'Educació Infantil en la Comunitat Valenciana, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no unversitaris.  
Fent ús de les atribucions que em confereix l'article 35 de la Llei 5/1983, de 30 de desembre de Govern Valencià,   
ORDENE   
Primer  
Autoritzar al centre docent privat El Prat, amb número de codi 03002510, situat a la carretera Llíria-Olocau, km 1,5 de Llíria (València), la titularitat del qual correspon a la Sociedad Cooperativa Limitada El Prat de Llíria, la implantació del segon cicle d'Educació Infantil quedant configurat el centre en aquest nivell amb 3 unitats i 70 llocs escolars de capacitat.  
Segon  
Modificar la denominació genèrica de l'esmentat centre d'Educació Preescolar, que d'ara endavant serà la de centre d'Educació Infantil, segon cicle.  
DISPOSICIó ADDICIONAL  
La present autorització donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIó FINAL  
Aquesta ordre entrarà en vigor a l'inici del curs acadèmic 1995/96.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 5 de març de 1996  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI